Rikunarita-ORG/Wikinium huggingface dataset:
# Jean-Baptiste Lamarck

| **Lífvísindi19. öld** |
| --- |
|  |
| Nafn: | Jean-Baptiste Pierre Antoine de Monet, Chevalier de Lamarck |
| Fæddur: | 1. ágúst 1744 í Bazentin í Picardie í Frakklandi |
| Látinn | 18. desember 1829 í París í Frakklandi |
| Svið: | náttúrufræði, efnafræði, veðurfræði, eðlisfræði |
| Undirskrift: |  |

**Jean-Baptiste Pierre Antoine de Monet, chevalier de Lamarck** eða **Jean-Baptiste Lamarck** (1. ágúst 1744 – 18. desember 1829) var franskur náttúrufræðingur sem lét sig raunar flest varða í náttúrufræði, þar með ekki aðeins líffræði og grasafræði, heldur líka veðurfræði, eðlis- og efnafræði. Lamarck varð fyrsti líffræðingur sem reyndi að búa til heildstæða og heildrænni þróunarsögu, þekktur í okkar tíma sem einn af sögulegum þróunarhugtökum sem heitir "Lamarckism".

Mikilvægt verk Lamarck var bókin undir heitinu „Philosophie zoologique ou exposition des considérations relatives à l'histoire naturelle des animaux“ („Dýrafræðileg heimspeki eða útlistun á atriðum í náttúrusögu dýra“), sem var útgefin árið 1809. Lamarck útfærði kenninguna svo nánar í safnriti sínu um hryggleysingja “Histoire naturelle des animaux sans vertèbres“, sem kom út í sjö bindum á árunum 1815 til 1822.

## Tilvísanir

## Heimildir

* Packard, Alpheus Spring (1901). *Lamarck, the founder of Evolution: his life and work with translations of his writing on organic evolution*. New York: Longmans, Green.
* Ross Honeywill (2008). *Lamarck's Evolution: Two Centuries of Genius and Jealousy*. Pier 9. ISBN 978-1-921208-60-7. Afrit af upprunalegu geymt þann 1 febrúar 2009. Sótt 18 maí 2019.
* Szyfman, Léon (1982). *Jean-Baptiste Lamarck et son époque*. Paris: Masson. ISBN 978-2-225-76087-7.

  *Þetta æviágrip  sem tengist Frakklandi og grasafræði er stubbur. Þú getur hjálpað til með því að bæta við greinina.*
# Öglir

| Öglir Tímabil steingervinga: Síðjúra |
| --- |
|  Líkan af *Archaeopteryx lithographica* til sýnis í Oxford University Museum |
| Vísindaleg flokkun |
|

|  |  |
| --- | --- |
| Ríki: | Dýraríki (*Animalia*)  |
| Fylking: | Seildýr (*Chordata*)  |
| Flokkur: | Fuglar (*Aves*)  |
| Ættbálkur: | Archaeopterygiformes  |
| Ætt: | **Archaeopterygidae** Huxley, 1871 |
| Ættkvísl: | Archaeopteryx  |
| Tegund: | A. lithographica  |

 |
| Tvínefni |
| Archaeopteryx lithographica Meyer, 1861 |

**Öglir** (fræðiheiti: *Archaeopteryx*, úr grísku: ἀρχαίος „forn“ + πτερυξ „vængfjöður“) lifði á síðjúra og árkrít þar sem nú er Þýskaland, og er elsti og frumstæðasti fugl sem þekktur er. Uppgötvun fyrsta sýnisins, *Archaeopteryx lithographica*, árið 1861, tveimur árum eftir að Charles Darwin gaf út *Uppruna tegundanna*, setti af stað miklar umræður um þróun og hlutverk millistigssteingervinga (e. *transitional fossils*).

Síðar hafa fundist fleiri sýni af ögli, og eru þau nú orðin tíu talsins. Öll sýni sem fundist hafa eru úr kalksteinslagi við bæinn Solnhofen í Þýskalandi. Hinn fíni kalksteinn, sem geymir nákvæmt mót af smáatriðum í líkamsbyggingu sem oftast sjást ekki í steingervingum, er notaður í steinprentsplötur, en til þess vísar lýsingin *lithographica* („steinprents-“).

Öglirinn sýnir mörg einkenni þeirrar greinar risaeðla sem nefnist þrítáungar (*Theropoda*). Uppgötvun nokkurra vel geymdra fiðraðra risaeðla í Kína á tíunda áratugnum staðfesti í augum margra vísindamanna tengslin milli risaeðla og fugla.
# Thomas Henry Huxley

Thomas Henry Huxley
**Thomas Henry Huxley** (4. maí 1825 – 29. júní 1895) var enskur líffræðingur. Hann var kallaður „bolabítur Darwins“ vegna varnar sinnar fyrir þróunarkenningar Charles Darwin.

Árið 1860 átti Huxley í frægum rökræðum við Samuel Wilberforce, biskup í Oxford, um þróunarkenninguna. Rökræðurnar voru mikilvægur þáttur í útbreiðslu þróunarkenningarinnar.

  *Þetta æviágrip er stubbur. Þú getur hjálpað til með því að bæta við greinina.*
# Monera

**Monera** (úr grísku μονήρης *moneres* „stakur“) var áður ríki einfruma dreifkjörnunga. Nú er dreifkjörnungum skipt milli tveggja léna: gerla og fyrna.

Fyrstur til að stinga upp á fylkinu *Monera* var Ernst Haeckel árið 1866. Löngu síðar, eða árið 1925, stakk Édouard Chatton upp á því að gera það að sérstöku ríki. Það var eitt af fimm ríkjum í kerfi Roger Whittaker árið 1969. Whittaker skipti einfrumungum í dreifkjörnunga (*Monera*) og heilkjörnunga (*Protista*). Whittaker var samt á þeirri skoðun að ríki hans væru ekki einstofna. Árið 1977 sýndu Carl Woese og George Fox fram á að fyrnur væru jafn óskyldar bakteríum og heilkjörnungum, sem vakti mikla athygli og deilur. Sumir vísindamenn, líkt og Thomas Cavalier-Smith, hafna því að fyrnur eigi heima í sérflokki og vilja enn flokka þær með bakteríum.

## Tilvísanir

  *Þessi grein er stubbur. Þú getur hjálpað til með því að bæta við greinina.*
# Gerlar

| Gerlar |
| --- |
|  *Escherichia coli* stækkaðar 25.000 sinnum |
| Vísindaleg flokkun |
|

|  |  |
| --- | --- |
| Ríki: | *Bacteria*  |

 |
| Fylkingar |
| * *Acidobacteria*
* *Actinobacteria* Cavalier-Smith 2002
* *Aquificae* Reysenbach 2001
* *Bacteroidetes*
* *Caldiserica* Mori *et al.* 2009
* *Chlamydiae*
* *Chlorobi*
* *Chloroflexi* Garrity og Holt 2001
* *Chrysiogenetes* Garrity og Holt 2001
* Blágerlar (*Cyanobacteria* Cavalier-Smith 2002)
* *Deferribacteres* Garrity og Holt 2001
* *Deinococcus-Thermus*
* *Dictyoglomi*
* *Fibrobacteres*
* *Firmicutes* Gibbons og Murray 1978
* *Fusobacteria*
* *Gemmatimonadetes* Zhang *et al.* 2003
* *Verrucomicrobia*
* *Nitrospirae*
* *Planctomycetes*
* *Proteobacteria* Cavalier-Smith 2002
* *Spirochaete*
* *Thermodesulfobacteria*
* *Thermomicrobia*
* *Thermotogae*
* *Verrucomicrobia*
 |

**Gerlar** eða **bakteríur** (fræðiheiti: *Bacteria*) eru stór og mikilvægur hópur dreifkjörnunga. Þeir eru yfirleitt flokkaðir sem sérstakt ríki aðgreint frá ríkjum forngerla og fjórum ríkjum heilkjörnunga eða sem sérstakt yfirríki eða lén. Þar til á 9. áratug 20. aldar voru gerlar og forngerlar flokkaðir saman í ríkið *Monera* en á grundvelli erfðafræðirannsókna eru þessir tveir hópar nú aðgreindir í tvö ríki.

Gerlar eru algengustu lífverur sem til eru og finnast nánast alls staðar í náttúrunni, í jarðvegi, vatni og lofti, auk þess sem þeir lifa í sambýli við aðrar lífverur og eru í mörgum tilfellum nauðsynlegir líkamsstarfssemi lífveranna. Nokkrir gerlar valda þó sýkingum og teljast því sýklar, en sýklalyf eru notuð til að vinna á þeim.

## Formgerð

Ýmsar formgerðir finnast meðal gerla.
Dæmigerð gerilfruma er um 0,5 til 1,0 µm að þvermáli og um 0,5 til 5,0 µm að lengd. Til samanburðar eru háræðar vanalega 5-10 µm að þvermáli. Einstaka tegundir baktería geta þó vikið töluvert frá þessu stærðarbili. Þannig verða til dæmis *Thiomargarita namibiensis* og *Epulopiscium fishelsoni* allt að hálfur millimetri (500 µm) að lengd og eru því sýnilegir berum augum. Smæstu gerlarnir eru um 0,2 míkrómetrar að þvermáli.

Algengustu formgerðir gerla eru annars vegar kúlulögun, en hana hafa svokallaðir kúlugerlar eða kokkar (dregið af gríska orðinu κόκκος *kokkos* sem þýðir „korn“), og hins vegar ílöng gerð, en hana hafa svokallaðir stafgerlar eða basillusar (dregið af latneska orðinu *baculus* sem þýðir „stafur“ eða „prik“).

## Tilvísanir
# Frumverur

| Frumverur |
| --- |
|  *Paramecium aurelia* er bifdýr. |
| Vísindaleg flokkun |
|

|  |  |
| --- | --- |
| Veldi: | Heilkjörnungar (*Eukaryota*)  |
| Ríki: | Protista Haeckel, 1866 |

 |
| Dæmigerðar fylkingar |
| * **Litverur (*Chromista*)**
	+ Missvipuþörungar (*Heterokontophyta*)
	+ Haftþörungar (*Haptophyta*)
	+ Dulsvipungar (*Cryptophyta*)
* Alveolata
	+ Svipuþörungar (*Dinoflagellata*)
	+ Gródýr (*Apicomplexa*)
	+ Bifdýr (*Ciliophora*)
* Excavata
	+ *Euglenozoa*
	+ *Percolozoa*
	+ *Metamonada*
* Rhizaria
	+ Geislungar (*Radiolaria*)
	+ Götungar (*Foraminifera*)
	+ *Cercozoa*
* Archaeplastida* (að hluta)**
	+ Rauðþörungar (*Rhodophyta*)
	+ *Glaucophyta*
* *Amoebozoa*
* *Choanozoa*
* Margar aðrar; flokkun er breytileg
 |

**Frumverur** (fræðiheiti: *Protista* eða *Protoctista*) eru fjölbreyttur hópur lífvera sem inniheldur þá heilkjörnunga sem ekki eru dýr, jurtir eða sveppir. Frumverur eru af samsíða þróunarlínum en ekki einstofna (ekki náttúrulegur flokkur) og eiga ekki mikið sameiginlegt utan að vera einfaldar að byggingu (einfruma eða fjölfruma án sérhæfðra vefja). Frumveruríkið telur þannig lífverur sem ekki er hægt að setja í aðra flokka.

  *Þessi líffræðigrein er stubbur. Þú getur hjálpað til með því að bæta við greinina.*
# Actinobacteria

| *Actinobacteria* |
| --- |
|  Rafeindasmásjármynd af *Actinomyces israelii*. |
| Vísindaleg flokkun |
|

|  |  |
| --- | --- |
| Veldi: | Gerlar  |
| Fylking: | Actinobacteria Cavalier-Smith, 2002 |
| Flokkur: | Actinobacteria Stackebrandt *et al.* 1997, 1974 |

 |
| Undirflokkar og ættbálkar |
| * *Acidimicrobidae* Stackebrandt *et al.* 1997
	+ *Acidimicrobiales* Stackebrandt *et al.* 1997
* *Actinobacteridae* Stackebrandt *et al.* 1997
	+ *Actinomycetales* Buchanan 1917
	+ *Bifidobacteriales* Stackebrandt *et al.* 1997
	+ *Nitriliruptorales* Sorokin *et al.* 2009
* *Coriobacteridae* Stackebrandt *et al.* 1997
	+ *Coriobacterales* Stackebrandt *et al.* 1997
* *Rubrobacteridae*Rainey ´´et al. *1997*
	+ *Rubrobacterales* Rainey ´´et al. *1997*
	+ *Solirubrobacterales* Reddy & Garcia-Pichel 2009
	+ *Thermoleophilales* Reddy & Garcia-Pichel 2009
 |

**Actinobacteria** er fylking og samnefndur flokkur Gram-jákvæðra gerla sem einkennast meðal annars af því að hafa hlutfallslega mikið af gúaníni og cýtósíni í erfðaefni sínu (eru með „hátt G+C hlutfall“). Íslenska heitið *geislagerlar*, sem réttilega á aðeins við um ættbálkinn *Actinomycetales*, er stundum notað sem samheiti yfir alla fylkinguna.

Tegundir fylkingarinnar eru algengar í jarðvegi, vatns- og sjávarumhverfi þar sem þeir eiga ríkan þátt í niðurbroti lífrænna efna, svo sem sellulósa og kítíni. Þeir mynda því mikilvægan þátt í kolefnishringrás náttúrunnar. Innan fylkingarinnar er einnig að finna bakteríur sem eiga búsvæði sín í dýrum og plöntum. Þar á meðal eru nokkrir sýklar, svo sem *Mycobacterium tuberculosis*, *Mycobacterium leprae* og *Corynebacterium diptheriae*.

Fylkingin er ekki síst þekkt af framleiðslu annarsstigs lífefna með örveruhemjandi virkni sem sum hver eru nýtt sem sýklalyf.

## Heimildir

  *Þessi líffræðigrein er stubbur. Þú getur hjálpað til með því að bæta við greinina.*
# Príon

Vefur sem er sýktur af príonum einkennist af litlum holum eða svampkenndri áferð.
**Príon** eru prótín með óvenjulegt umbrot sem geta yfirfært þá byggingu sína á önnur, venjuleg prótín. Príon bera ábyrgð á nokkrum taugahrörnunarsjúkdómum í spendýrum, þar á meðal í mönnum, eins og riðu, hjartarriðu, kúariðu, kúrú, banvænu arfgengu svefnleysi og Creutzfeldt-Jakob.

## Tenglar

* „Hvað er príon?“. *Vísindavefurinn*.

  *Þessi grein er stubbur. Þú getur hjálpað til með því að bæta við greinina.*
# Kjarnsýra

**Kjarnsýra** er lífefnafræðileg stórsameind sem gerð er úr línulegum fjölliðum af ýmist deoxýríbókirnum (DNA) eða ríbókirnum (RNA). Hlutverk kjarnsýra felst ýmist í að varðveita erfðaupplýsingar (DNA, RNA sumra veira) eða að hafa hvötunar-, stjórnunar- eða boðberavirkni (RNA).

## Tengill

* „Hvað er DNA og RNA og hvert er hlutverk þeirra?“. *Vísindavefurinn*.

  *Þessi efnafræðigrein er stubbur. Þú getur hjálpað til með því að bæta við greinina.*
# Veira

| Veirur |
| --- |
|  Kórónaveirur í smásjá. |
| Vísindaleg flokkun |
|

 |
| Veiruhópar |
|
I: dsDNA-veirur
II: ssDNA-veirur
III: dsRNA-veirur
IV: (+)ssRNA-veirur
V: (-)ssRNA-veirur
VI: ssRNA-RT-veirur
VII: dsDNA-RT-veirur |

**Veira** eða **vírus** (af latneska orðinu *vīrus* sem þýðir „eitur“) er örvera sem getur smitað frumur lífvera. Veirur innihalda erfðaefni sem umlukið er hlífðarskel sem gerð er úr prótíni. Eitt af því sem einkennir veirur er að þær geta ekki fjölgað sér utan frumunnar sem þær smita. Þar sem veirur geta ekki fjölgað sér á eigin spýtur eru þær ekki taldar vera lifandi. Engu að síður eru veirur náskyldar lífverum og notast meðal annars við kjarnsýrur til að varðveita erfðaupplýsingar.

Veirum er skipt í þrjá flokka eftir því hvaða lífverur þær nota til að fjölga sér. Flokkarnir eru:

* bakteríuveirur
* dýraveirur og
* plöntuveirur

## Tenglar

* Vísindavefur- Hver er munurinn á bakteríu og veiru?
* Vísindavefur - Hvernig eru veirur greindar í mönnum?
* Vísindavefur - Sjást veirur í smásjá?

  *Þessi líffræðigrein er stubbur. Þú getur hjálpað til með því að bæta við greinina.*
# Ernst Haeckel

Ernst Haeckel.
**Ernst Heinrich Philipp August Haeckel** (16. febrúar 1834 – 9. ágúst 1919) var þýskur líffræðingur, náttúruvísindamaður, eðlisfræðingur, heimspekingur, prófessor og listamaður. Hann uppgötvaði og skráði þúsundir dýrategunda. Haeckel var öflugur málsvari kenninga Charles Darwin í Þýskalandi.
# Dreifkjörnungar

Skýringarmynd sem sýnir dreifkjörnung með svipu (*flagellum*) og gerilhár (*pili*).
**Dreifkjörnungar** (latína: *Prokaryota*; úr grísku πρό *pro* „fyrir“, og κάρυον *karyon* „kjarni“) nefnast þær lífverur sem ekki hafa frumukjarna. Hugtakið nær yfir flokkunarfræðilegu lénin gerla (*Bacteria*) og fyrnur (*Archaea*). Þriðja lénið, heilkjörnungar (*Eukaryota*), eru allar lífverur með frumukjarna. Í eldra tveggja velda kerfi Édouard Chatton voru allir dreifkjörnungar hafðir í sama veldi, en nú er algengt að gera skýran greinarmun á gerlum og fyrnum.

Dreifkjörnungar þróuðust á undan heilkjörnungum. Þeir eru ekki með hvatbera eða önnur frumulíffæri sem einkenna heilkjörnunga. Allir dreifkjörnungar eru einfruma, en sumar tegundir, eins og blágerlar, mynda þyrpingar sem haldast saman í líffilmu og mynda stundum örveruþekjur í landslagi. Dreifkjörnungar fjölga sér með kynlausri æxlun með tvískiptingu og geta oft skipst á erfðaefni með hliðrænni genatilfærslu.

Rannsóknir á sviði sameindaþróunarfræði hafa gefið innsýn í þróunarleg tengsl þriggja léna lífvera. Aðgreiningin á milli dreifkjörnunga og heilkjörnunga endurspeglar tvær gerólíkar aðferðir við innra skipulag frumunnar. Aðeins heilkjörnungar hafa kjarna hjúpaðan kjarnahimnu sem inniheldur erfðaefni frumunnar, auk annarra hjúpaðra frumulíffæra eins og hvatbera. Í seinni tíð hefur aðalskiptingin verið á milli gerla og fyrna, þar sem heilkjörnungar eiga margt sameiginlegt með fyrnum og gætu því talist af sömu þróunarfræðilegu grein og þær.

## Munur á dreifkjarnafrumum og heilkjarnafrumum

Heilkjarnafrumur hafa frumukjarna sem er umlukinn kjarnahimnu og geymir erfðaefni frumunnar. Utan kjarnans er umfrymið þar sem mikið af efnaskiptum frumunnar fer fram og þar eru prótín smíðuð eftir forskrift RNA-afrita af genum kjarnans. Í dreifkjarnafrumum, þ.e. raunbakteríum og fornbakteríum, eru hins vegar engin skil milli erfðaefnis og umfrymis. Í umfrymi heilkjarnafrumna eru frumulíffæri sem óþekkt eru í dreifkjörnungum. Næstum því allir heilkjörnungar hafa hvatbera, sem eru miðstöðvar öndunar, og plöntufrumur hafa grænukorn að auki. Bæði þessi frumulíffæri hafa litlar DNA-sameindir enda er talið að þau séu bakteríur að uppruna.

## Tilvísanir

  *Þessi líffræðigrein er stubbur. Þú getur hjálpað til með því að bæta við greinina.*
# Frumdýr

**Frumdýr** eru einfruma lífverur sem líkjast dýrum að lifnaðarháttum, eru ófrumbjarga og geta flest hreyft sig úr stað.

Frumdýr skiptast í:

* Slímdýr: frumuhimna myndar útskot sem dýrið notar til að fanga bráð, gleypa fæðuagnir og hreyfa sig. Undir slímdýr flokkast til dæmis amöbur.
* Bifdýr: eru með bifhár sem eru notuð til hreyfingar, skynfæri og fæðuöflun.
* Svipudýr: með svipur til að hreyfa sig. Lifa í samlífi í líkömum stærri dýra. Getur verið bæði til góðs, svo sem í termítum, og til ills, svo sem svefnsýki í mönnum.
* Gródýr: eru öll sníklar. Mynda gró sem flyst úr einum hýsli yfir í annan. Gródýr eru háð vatni. Þau lifa í sjó, ferskvatni og jarðvegi.
# Verndunarlíffræði

**Verndunarlíffræði** fæst við rannsóknir á líffræðilegum fjölbreytileika jarðar með það fyrir augum að vernda tegundir og búsvæði þeirra gegn síaukinni eyðingu af mannavöldum. Greinin kom fram á sjónarsviðið um sama leyti og hugtakið „líffræðilegur fjölbreytileiki“ í upphafi 9. áratugar 20. aldar út af vaxandi áhyggjum vísindamanna af aukinni tíðni útdauða og búsvæðaeyðingar af mannavöldum. Verndunarlíffræði er þverfaglegt fag sem tengir saman líffræði, hagfræði og auðlindastjórnun.

  *Þessi líffræðigrein er stubbur. Þú getur hjálpað til með því að bæta við greinina.*
# Sveppafræði

Sveppafræði

**Sveppafræði** er undirgrein líffræðinnar sem fæst við rannsóknir á sveppum. Þeir sem leggja stund á greinina kallast **sveppafræðingar**.
# Grasafræði

Hefðbundin verkfæri grasafræðinga.
**Grasafræði**, **plöntulíffræði** eða **plöntuvísindi** er undirgrein líffræðinnar sem fæst við rannsóknir á plöntum. Innan grasafræðinnar eru fjölmargar fræðigreinar sem fást m.a. við æxlun, efnaskipti, vöxt, sjúkdóma og þróun plantna. Þeir sem leggja stund á greinina kallast **grasafræðingar**.

  *Þessi grasafræðigrein er stubbur. Þú getur hjálpað til með því að bæta við greinina.*
# Megindlegar rannsóknir

**Megindlegar rannsóknir** eru rannsóknir sem byggjast á tölulegum gögnum og eru mikið notaðar í félagsvísindum. Megindlegar rannsóknaraðferðir felast til dæmis í notkun spurningalista sem lagður er fyrir úrtak þess hóps sem ætlunin er að alhæfa um. Þær henta vel til að fá yfirlit yfir tiltekið svið, um viðhorf eða hegðunarmynstur. Megindlegar aðferðir hafa það fram yfir eigindlegar aðferðir að hægt er að alhæfa um það þýði sem er til rannsóknar ef rannsóknin er rétt unnin. Gagnasöfnun fyrir megindlega rannsókn getur til dæmis farið fram með símakönnun, netkönnun, póstkönnun, vettvangskönnun og heimsóknarkönnun.

## Tengt efni

* Eigindlegar rannsóknir

## Tilvísanir

  *Þessi grein er stubbur. Þú getur hjálpað til með því að bæta við greinina.*
# Mengjafræði

Vennmynd sem sýnir sniðmengi tveggja mengja.
**Mengjafræði** er sú grein stærðfræðinnar sem fjallar um mengi og mengjasöfn. Mengjafræði er undirstöðugrein í nútímastærðfræði. Upphafsmaður mengjafræðinnar var Georg Cantor, en greinin á rætur að rekja til rannsókna Cantors og Dedekinds á 8. áratug 19. aldar. Fyrstu skilgreiningar Cantors voru á náttúrulegu tungumáli og nefnast einföld mengjafræði. Seinna voru nokkrar þversagnir einfaldrar mengjafræði uppgötvaðar (til dæmis þversögn Russells, þversögn Cantors og Burali-Forti-þversögnin). Snemma á 20. öld komu því fram nokkur frumsendukerfi innan mengjafræði, þar sem Zermelo-Fraenkel-mengjafræði (með eða án valreglunnar) er þekktast.

Oft er litið á mengjafræði sem undirstöðu allrar nútímastærðfræði. Mengjafræðin myndar þann ramma sem er notaður til að skilgreina hugtök eins og óendanleika í stærðfræði. Auk stærðfræði er mengjafræði víða notuð í tölvunarfræði, heimspeki, rannsóknum á þróunarferlum o.s.frv. Rannsóknir í mengjafræði fást við fjölbreytt viðfangsefni, allt frá samsetningu rauntalna að samkvæmni stórra prímtalna.

## Heimildir

* Reynir Axelsson (2014). „Þrír kaflar um mengjafræði“.

  *Þessi stærðfræðigrein er stubbur. Þú getur hjálpað til með því að bæta við greinina.*